Кой ще е основният конкурент на Тръмп за Белия дом Президентските избори в САЩ през 2016 г . със сигурност ще останат в историята . Не само защото Доналд Тръмп , личност без какъвто и да е опит на обществени длъжности , надви един от най - добре подготвените кандидати в историята – бившата първа дама , сенаторка и държавна секретарка Хилъри Клинтън , но и защото кампанията преди вота се отличи с безпрецедентен тон , тематика и идеи , които заеха основно място по време на дебата . Тръмп се впусна в надпреварата за номинацията на Републиканската партия през юни 2015 г . и първоначално социолозите му даваха под 5 % подкрепа сред симпатизантите на Голямата стара партия . С времето обаче това започна да се променя . На първия републикански дебат , който се проведе на 6 август в Кливланд , Охайо , бизнесменът и риалити звезда се качи на сцената с още десет претенденти за номинацията , сред които бившият губернатор на Флорида Джеб Буш – син на Джордж Буш - старши и брат на Джордж Буш - младши , сенаторите Тед Круз – от Тексас , и Марко Рубио – от Флорида . По време на този и следващите дебати Тръмп бетонира ролята си на водещ претендент за номинацията на републиканците , и то по – меко казано – неконвенционален начин . Бившият главен герой в риалити шоуто „ Стажанта “ нападаше останалите кандидати и тяхната биография и им измисляше прякори . И докато републиканците се защитаваха от подвикванията „ Слабия Джеб “ , „ Лъжеца Тед “ и „ Малкия Марко “ , в средите на демократите започна да се заражда мобилизация , която заплаши номинацията на смятаната за сигурен кандидат Хилъри Клинтън . Сенаторът от малкия щат Върмонт Бърни Сандърс стартира кампанията си , в която лансира своите революционни за американския политически и обществен контекст идеи за общодостъпно здравеопазване и безплатно висше образование . Сандърс не се поколебаваше да се нарече социалист , макар да не пропускаше да добави определението „ демократичен “ отпред . Първоначално малко анализатори даваха шансове на Сандърс срещу Клинтън , която през 2012 г . завърши мандата си като държавен секретар с одобрение от 65 % , беше събрала подкрепата на водещи фигури от Демократическата партия и на обществени личности , както и десетки милиони дарения . Но Сандърс успя да спечели сърцата на младите , които препълваха залите , където той държеше предизборните си речи , и ходеха от къща на къща като доброволци , за да разпространяват идеите му . Една от тях е Александрия Окасио - Кортес , която от млада доброволка в кампанията на Сандърс преди изборите през 2016 г . се превърна в звездата на младото прогресивно течение в Демократическата партия , а сега – и в Конгреса . Влиянието на Сандърс , Окасио - Кортес и техните идеи се засили и през 2019 г . те изобщо не изглеждат толкова революционни . Това показаха и първите дебати за номинацията на Демократическата партия , които се проведоха на 26 и 27 юни т . г . Претендентите за номинацията на Демократическата партия успяха да задминат по численост дори републиканците на предишните избори . Провокативното и спорно управление на Тръмп предизвика много потенциални кандидати да се изправят срещу него . Водещите претенденти са петима : бившият вицепрезидент Джо Байдън , споменатият по - горе Бърни Сандърс , сенаторките Елизабет Уорън – от Масачузетс , и Камала Харис – от Калифорния , и кметът на Саут Бенд Пийт Бутиджидж . Вицепрезидентът на Обама Джо Байдън беше считан за категоричен фаворит за номинацията , като социологическите проучвания му даваха над 30 % подкрепа . Той беше следван от Сандърс с около 20 % . Уорън , Харис и кметът Пийт , както го наричат , получават според различните прогнози между 6 и 15 % от подкрепата на избирателите на демократите . След дебатите обаче ситуацията изглежда различно : според последното изследване на Си Ен Ен Байдън губи близо 10 % от одобрението си , сериозен е и спадът при Сандърс . Двамата губят за сметка на двете дами – Харис и Уорън , които според социолозите вече се нареждат на второ и трето място сред предпочитанията на избирателите . Дебатите На двата дебата на случаен принцип бяха избрани по 10 кандидати , които да се опитат да спечелят гласоподавателите на своя страна . В първата вечер участие взеха Елизабет Уорън , Бето О ’ Рурк – бившият конгресмен от Тексас , който почти успя да спечели сенаторско място в традиционно републиканския щат през 2018 г . , сенаторът от Ню Джърси Кори Букър и кметът на Ню Йорк Бил Де Блазио . Във втория дебат се включиха големите фаворити – Байдън , Сандърс , Харис и Бутиджидж . Байдън е представител на т . нар . центристко крило в Демократическата партия , докато Сандърс , Уорън и Харис са част от прогресивните демократи , които са известни с доста по - либералните си и откровено леви позиции . На незапознатите тези разделения във вътрешните фракции на демократите могат да се сторят на пръв поглед просто щрихи , но си имат своето сериозно значение . Темата беше илюстрирана ясно , когато водещите попитаха кандидатите кой ще отмени частното здравеопазване в полза на държавното . Сандърс и Харис смело изправиха ръка , а Байдън изчака няколко секунди , огледа се и едва тогава плахо вдигна своята . Обвиненията срещу него , че не може да се впише в модерното течение , са свързани и с възрастта му . За нея му беше напомнено и от конгресмена Ерик Сулуел , който каза , че е бил на шест години , когато кандидат за президент на демократите е заявил , че е време политиците да предадат факлата на нова генерация американци . А този кандидат е бил … Джо Байдън . Бившият вицепрезидент е на 76 години , а в деня на евентуалното си встъпване в длъжност ще бъде на 78 . И макар възрастта и нерешителността на Байдън по темите , считани за ключови сред младите симпатизанти на демократите , да повдигат въпроси , друг момент беляза втората вечер на дебатите . Всичко започна с повдигането на темата за расизма . Сенаторката от Калифорния Камала Харис се опита да вземе думата , но беше прекъсната от водещите . Тя настоя , че като единствената тъмнокожа на сцената трябва да получи правото да се изкаже по въпроса за расовата дискриминация . Харис се обърна към вицепрезидента Байдън с „ Аз не вярвам , че сте расист “ , но след това изтъкна , че е засегната от това , че бившият вицепрезидент е говорил за репутацията на двама сенатори , които са работили активно за сегрегацията , както и че през 70 - те години в Конгреса самият той се е противопоставял на програма за транспортирането на ученици с автобуси до училище с цел намаляване на сегрегацията . Тя изтъкна , че е била едно от децата , включени в тази програма . Байдън отговори , че не е бил против програмата за транспортирането , а против държавното ѝ финансиране . Той допълни , че има дълга биография като защитник на равните права . Атаката на Харис обаче , която според анализаторите е била прецизно планирана , заработи в нейна полза . Самата тема за транспортирането с автобусите е спорна , а ефективността на тaзи програма е била многократно поставяна под въпрос . Но решението на Харис да използва бившия вицепрезидент като мишена имаше за цел да демонстрира нещо друго . А именно че Байдън има дълга кариера , съдържаща епизоди , които може да бъдат използвани от опонентите . И че ако той бъде избран за кандидат на демократите , ще трябва да се изправи срещу Доналд Тръмп , който няма да се поколебае да атакува , спекулира и дори откровено да манипулира епизоди от професията и живота на опонента си . Американският президент вече го нарича Лудия Джо Байдън , Заспалия Джо и Обайдън – псевдоним , който използва , когато отправя критики и клевети към президента Обама , вицепрезидента Байдън и цялата бивша администрация . Тръмп не се поколебава да използва ad hominem обиди , както не се поколеба и да замеси предполагаемите афери на Бил Клинтън в кампанията си срещу Хилъри . Затова демократите трябва да излъчат кандидат , който да е достатъчно устойчив и стабилен , но в същото време да не е пасивен . Според повечето анализатори , социологическите проучвания и реакцията на зрителите , Хилъри Клинтън спечели и трите дебата срещу Тръмп през 2016 - та , но въпреки това загуби изборите . В омаскаряването и злепоставянето ѝ се включиха Тръмп , водещи републикански фигури , защитници на конспиративни теории , а според докладите на специалния прокурор Робърт Мълър и комисиите в Конгреса – и външни сили в лицето на Русия и сайта „ Уикилийкс “ . Няма причина , поради която да се смята , че кандидатът на демократите през 2020 г . ще бъде пощаден . И претендентът за мястото на Тръмп в Белия дом трябва да притежава нужните качества . А Байдън не успя убедително да се защити от атаката на Харис . Проблемът е , че срещу самата Камала Харис вече се надигна вълна на недоволство във връзка с работата ѝ като прокурор в щата Калифорния . Харис неведнъж е отказвала да повдигне обвинения срещу големи компании , отказвала е да започне разследване на случаи на полицейско насилие , а като главен прокурор на щата е подкрепяла активно наказателното преследване на родители , чиито деца не ходят на училище , включително и с вкарване в затвора в някои случаи . Проблемът ? Че особено засегнати от тази мярка са били общности на чернокожи с ниски доходи – група , която би трябвало да гласува за кандидата на демократите на предстоящите избори . Очаква се тези теми да бъдат повдигнати както от симпатизанти на други кандидати за номинацията на първичните избори в партията , така и от самия Доналд Тръмп . Говорейки за конфликти с Тръмп , малко хора могат да се похвалят с такова внимание от негова страна , каквото получава Елизабет Уорън . Сенаторката от Масачузетс успя да доминира в първия дебат , където имаше късмета да участва като абсолютен фаворит , на фона на всички останали претенденти на сцената , които получават не повече от 3 – 4 % от подкрепата на симпатизантите на Демократическата партия . Първият дебат иначе протече без особено напрежение , но със странни ходове . В един момент бившият конгресмен от Тексас Бето О ’ Рурк се обърна към публиката на испански . Решението му може да бъде описано най - добре с идиома „ ни в клин , ни в ръкав “ . Сенаторът от Ню Джърси Кори Букър пък изгледа О ’ Рурк с учудване , след което … и той проговори на испански . Но докато двамата мереха познанията си по чужди езици , Уорън успя да изпъкне с представянето на политическите си концепции . Самата тя предлага сериозно увеличение на данъците на богатите , с което да бъде финансирано опрощаване на задълженията на студентите , инвестиране в ясли и детски градини ( които в САЩ са почти непосилни за семействата с ниски доходи ) и други социални политики . Уорън има дълга кариера на критика срещу банките и големите концерни , включително и при изслушвания в Сената . Затова и се очакваше , че впускането ѝ в надпреварата ще я превърне във фаворит веднага . Но кампанията ѝ започна със сериозен фалстарт . Президентът Тръмп многократно реагира на критиките ѝ към него , наричайки я Покахонтас . С това обръщение той атакуваше изказванията на Уорън , че е наследничка на изконното американско население . Тръмп твърдеше , че тя си измисля и е използвала произхода си , за да получи преподавателско място в „ Харвард “ . Дори обеща , че ще дари един милион на любимата ѝ благотворителна кауза , ако тя докаже своите корени . В края на миналата година Уорън пусна видео , в което с ДНК тест се потвърждава , че сред прародителите ѝ има представител на индианско племе . Но реакцията не беше очакваната от нея . От племето чероки осъдиха видеото с обяснението , че един ДНК тест не е основание да се числиш към индианската култура . Впоследствие на Уорън ѝ се наложи да се извини на представителите на чероки . Конфронтацията по темата се отрази на кампанията ѝ и тя загуби голяма част от подкрепата си . Въпреки това Уорън продължи да се среща с гласоподаватели и публикува цели 20 детайлно разписани предложения за политики – повече от всеки друг кандидат . Това я върна в надпреварата , а шансът да бъде изтеглена да дебатира с кандидатите , които събират значително по - малко подкрепа от нея , ѝ даде трибуна да разгърне идеите си и пред 15 - те милиона зрители , които проследиха първата вечер на дебатите . Цялата полемика за произхода ѝ обаче показа , че Тръмп по един или друг начин може да влезе под кожата ѝ . Дали Уорън ще успее да се възползва от своя произход , ако спечели номинацията , предстои да видим . Профилът на избирателите на Уорън е близък до този на Бърни Сандърс – и двамата са подкрепяни от прогресивно мислещите избиратели , срещат голямо одобрение и сред младите . Но програмата на Сандърс включва дори по - смели предложения от тези Уорън . Той иска en gros да отмени всички задължения на студентите към висшите учебни заведения . Аргументацията му е , че банките получават финансова подкрепа и биват спасявани от държавата , а студентите – не . Над 1 , 6 трилиона долара ще трябва да бъдат покрити , а парите ще дойдат от увеличаване на данъците на Уолстрийт , стигащи до 77 % за доходи над 1 милиард . Кампанията започна силно за Сандърс , но напоследък сякаш губи инерция . Макар да успя да събере 24 милиона от дарения във втората четвърт от годината , от които 99 % са под 100 долара , подкрепата за него забуксува . Голяма част от революционните му преди 4 години предложения сега са част от платформата и на други кандидати . Те имат и друго преимущество пред него – възрастта . Проучване в щата Айова , който по традиция дава началото на първичните избори за излъчване на кандидат - президент , показват , че повече от половината от лидерите на Демократическата партия в различните окръзи на щата искат млад политик да се изправи срещу Тръмп . Един от тях е Пийт Бутиджидж – младият кмет на град Саут Бенд в Индиана , който успя да задмине Сандърс по размер на даренията и да събере 24 , 8 млн . долара през второто тримесечие на годината . Бутиджидж е на 37 години , втори мандат е кмет на Саут Бенд , завършил е „ Харвард “ и е гей . Той говори пламенно по теми като глобалното затопляне и проблема с оръжията , но не е достатъчно разпознаваем – нито сред масовата публика , нито в самата партия . Подобен е проблемът и на други млади лица сред кандидатите , като Андрю Йънг . Така при излъчването на кандидат и привличането на нови избиратели се получава порочен кръг . Младите гласоподаватели , които са ключът към победата на демократите , трудно се припознават в елита на партията , в това число лидерите на демократите в Камарата на представителите и в Сената – Нанси Пелоси и Чък Шумър . А самият демократически елит трудно може да подкрепи кандидат за президент , който не е добре разпознаваем за тях . Трудно може да подкрепи и хора с изключително влияние и кариера в самата партия , като Байдън . Самият Байдън е разпознаваема и одобрявана личност в американското общество , но опасението на мнозина е , че той не носи пламъка на промяната , който печели избори и който доведе на власт както Барак Обама , така и Доналд Тръмп , макар и по съвсем различни причини .